ประกาศกระทรวงสาธารณสุขเรื่องหลักเกณฑ์ วิธีการ เงื่อนไข รายละเอียดการจัดทำข้อมูลและช่องทางในการให้ข้อมูลเกี่ยวกับอาหารสำหรับทารกพ.ศ. ๒๕๖๑ โดยที่เป็นการสมควรกำหนดให้มีหลักเกณฑ์วิธีการ เงื่อนไข และรายละเอียดในการจัดทำข้อมูลเกี่ยวกับอาหารสำหรับทารก ที่ไม่เข้าข่ายเป็นการโฆษณาตามมาตรา๑๔ และการส่งเสริมการตลาดตามมาตรา ๑๘และกำหนดให้มีช่องทางในการให้ข้อมูลเกี่ยวกับอาหารสำหรับทารกเพื่อไม่ให้เกิดการส่งเสริมการตลาดอาหารสำหรับทารกผ่านช่องทางที่ไม่เหมาะสมอาศัยอำนาจตามความในมาตรา ๔ วรรคหนึ่ง และมาตรา ๑๖ วรรคสองและวรรคสามแห่งพระราชบัญญัติควบคุมการส่งเสริมการตลาดอาหารสำหรับทารกและเด็กเล็กพ.ศ.๒๕๖๐รัฐมนตรีว่าการกระทรวงสาธารณสุขโดยคำแนะนำของคณะกรรมการควบคุมการส่งเสริมการตลาดอาหารสำหรับทารกและเด็กเล็กจึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกระทรวงสาธารณสุขเรื่อง หลักเกณฑ์ วิธีการเงื่อนไขรายละเอียดการจัดทำข้อมูล และช่องทางในการให้ข้อมูลเกี่ยวกับอาหารสำหรับทารก พ.ศ.๒๕๖๑ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ การจัดทำข้อมูลเกี่ยวกับอาหารสำหรับทารกของผู้ผลิตผู้นำเข้า หรือผู้จำหน่ายอาหารสำหรับทารก หรือตัวแทนต้องมีปริมาณในการใช้อาหารสำหรับทารกและข้อมูลค่าใช้จ่ายดังต่อไปนี้(๑)ปริมาณการใช้อาหารสำหรับทารกให้คิดเป็นหน่วยบรรจุภัณฑ์ (กระป๋อง กล่อง ฯลฯ) ต่อเดือนกรณีที่ทารกไม่ได้กินนมแม่และต้องใช้อาหารสำหรับทารกอย่างเดียว โดยแบ่งข้อมูลเป็น๒ ช่วงดังนี้(ก)อายุตั้งแต่แรกเกิดจนถึง ๓ เดือนปริมาณการใช้อาหารสำหรับทารกโดยเฉลี่ยต่อเดือนสำหรับทารกอายุตั้งแต่แรกเกิดจนถึง ๓ เดือน (หน่วยบรรจุภัณฑ์ (กระป๋อง กล่อง ฯลฯ))= ๒.๗ กิโลกรัมต่อเดือน ÷ ปริมาณต่อ ๑ หน่วยบรรจุภัณฑ์(กิโลกรัม) =... หน่วยบรรจุภัณฑ์ (กระป๋อง กล่อง ฯลฯ) ต่อเดือน(ข)อายุมากกว่า ๓ เดือนจนถึง ๖ เดือนปริมาณการใช้อาหารสำหรับทารกโดยเฉลี่ยต่อเดือนสำหรับทารกอายุมากกว่า ๓ เดือนจนถึง ๖ เดือน(หน่วยบรรจุภัณฑ์ (กระป๋อง กล่อง ฯลฯ))= ๔.๕ กิโลกรัมต่อเดือน ÷ ปริมาณต่อ ๑ หน่วยบรรจุภัณฑ์(กิโลกรัม) = ... หน่วยบรรจุภัณฑ์ (กระป๋อง กล่อง ฯลฯ) ต่อเดือน(๒) ค่าใช้จ่ายภาพรวมคิดในกรณีที่ทารกไม่ได้กินนมแม่และต้องใช้อาหารสำหรับทารกอย่างเดียวโดยประมาณเฉลี่ยต่อเดือนซึ่งคำนวณจากสูตรคำนวณดังนี้ค่าใช้จ่ายภาพรวมโดยประมาณ (บาทต่อเดือน)= จำนวนหน่วยบรรจุภัณฑ์ (กระป๋อง กล่อง ฯลฯ) ต่อเดือน X ราคา ณ จุดจำหน่ายต่อหน่วยบรรจุภัณฑ์ (กระป๋องกล่องฯลฯ)ข้อ ๔ ผู้ผลิตผู้นำเข้า หรือผู้จำหน่ายอาหารสำหรับทารก หรือตัวแทน ต้องแสดงข้อมูลดังต่อไปนี้(๑) ในกรณีที่ต้องใช้นมผงชนิดนี้เลี้ยงทารกอย่างเดียวทารกอายุตั้งแต่แรกเกิดจนถึง ๓ เดือนจะต้องใช้นมผงเฉลี่ย ๒.๗ กิโลกรัมต่อเดือนซึ่ง ๑ หน่วยบรรจุภัณฑ์ (กระป๋อง กล่อง ฯลฯ) มีปริมาณ..........กิโลกรัมคิดเป็นจำนวน..........หน่วยบรรจุภัณฑ์ (กระป๋อง กล่อง ฯลฯ) ต่อเดือน ดังนั้นครอบครัวจะต้องเสียค่าใช้จ่ายในการซื้อโดยประมาณ..........บาทต่อเดือน(๒) ในกรณีที่ต้องใช้นมผงชนิดนี้เลี้ยงทารกอย่างเดียว ทารกอายุมากกว่า ๓เดือนจนถึง ๖ เดือนจะต้องใช้นมผงเฉลี่ย ๔.๕กิโลกรัมต่อเดือน ซึ่ง ๑ หน่วยบรรจุภัณฑ์ (กระป๋อง กล่อง ฯลฯ) มีปริมาณ..........กิโลกรัมคิดเป็นจำนวน..........หน่วยบรรจุภัณฑ์ (กระป๋อง กล่อง ฯลฯ) ต่อเดือน ดังนั้นครอบครัวจะต้องเสียค่าใช้จ่ายในการซื้อโดยประมาณ..........บาทต่อเดือน(๓) สำหรับทารกอายุตั้งแต่ ๖ เดือนขึ้นไปทารกควรได้รับอาหารตามวัยควบคู่กับนมแม่แต่ในกรณีที่ต้องใช้นมผงชนิดนี้เลี้ยงทารกควรคำนึงถึงผลกระทบด้านค่าใช้จ่ายรวมทั้งผลเสียต่อสุขภาพที่อาจเกิดจากการเตรียมและการใช้อย่างไม่ถูกต้องและไม่เป็นไปตามคำแนะนำซึ่งอาจทำให้ทารกเจ็บป่วยได้ทั้งนี้ข้อความใน (๑) (๒) และ (๓) ให้แสดงในอาหารสำหรับทารกที่ฉลากระบุว่าให้ใช้สำหรับทารกตั้งแต่แรกเกิดจนถึง๑๒ เดือน และข้อความใน (๓)ให้แสดงในอาหารสำหรับทารกที่ฉลากระบุว่าให้ใช้สำหรับทารกตั้งแต่ ๖ เดือนขึ้นไปข้อ ๕ การจัดทำข้อมูลเกี่ยวกับอาหารสำหรับทารกของผู้ผลิตผู้นำเข้า หรือผู้จำหน่ายอาหารสำหรับทารก หรือตัวแทน ต้องมีข้อควรระวังจากการเตรียมหรือการใช้อาหารสำหรับทารกในลักษณะอย่างน้อยดังต่อไปนี้(๑)ผลิตภัณฑ์ชนิดนี้ควรเตรียม เก็บรักษาและใช้อย่างระมัดระวังเพื่อความปลอดภัยของทารก(๒)ขวดนมและจุกนมต้องล้างทำความสะอาดและต้มในน้ำเดือดอย่างน้อย ๕นาทีหรือนึ่งในเครื่องนึ่งไอน้ำเดือดนานตามข้อกำหนดของแต่ละเครื่องก่อนใช้ทุกครั้ง(๓)น้ำที่ใช้ชงนมต้องต้มให้สุก ทิ้งไว้ให้อุ่นหรือเย็นก่อนนำไปชงนม(๔)ควรเตรียมนมให้พอดีกับความต้องการของทารกในแต่ละมื้อไม่ควรนำนมที่เหลือในแต่ละมื้อมาให้ทารกกินอีกข้อ๖ ข้อความในข้อ ๔ และข้อ ๕ต้องมีลักษณะเห็นได้ชัดเจนและอ่านได้ง่ายข้อ ๗ ช่องทางการให้ข้อมูลเกี่ยวกับอาหารสำหรับทารกให้ผู้ผลิตผู้นำเข้า หรือผู้จำหน่ายอาหารสำหรับทารก หรือตัวแทน แสดงหรือเผยแพร่ข้อมูล ณจุดจำหน่ายเท่านั้นข้อ๘ การให้ข้อมูลเกี่ยวกับอาหารสำหรับทารกนอกจากการให้ข้อมูลตามช่องทางที่กำหนดตามข้อ ๗ ให้ผู้ผลิต ผู้นำเข้าหรือผู้จำหน่ายอาหารสำหรับทารกหรือตัวแทนกระทำได้ในกรณีที่หญิงตั้งครรภ์หรือหญิงที่มีบุตรซึ่งเป็นทารกหรือเด็กเล็กหรือบุคคลในครอบครัวที่มีทารกหรือเด็กเล็ก เป็นผู้ติดต่อขอข้อมูลไปยังผู้ผลิตผู้นำเข้า หรือผู้จำหน่ายอาหารสำหรับทารก หรือตัวแทนและต้องเป็นการให้ข้อมูลในลักษณะดังต่อไปนี้(๑)เป็นการให้ข้อมูลโดยตรงแก่ผู้ร้องขอข้อมูลและเท่าที่ผู้ร้องขอต้องการเท่านั้น(๒)ไม่กระทำการใดอันเป็นการชักจูงให้ผู้ร้องขอติดต่อไปยังผู้ผลิต ผู้นำเข้า หรือผู้จำหน่ายอาหารสำหรับทารกหรือตัวแทน ซ้ำอีกเพื่อขอรับข้อมูล(๓) ไม่กระทำการใดอันเป็นการส่งเสริมการตลาดหรือสื่อให้เกิดความเชื่อมโยงกับอาหารสำหรับทารกในระหว่างการให้ข้อมูลประกาศณ วันที่ ๓๐ มีนาคม พ.ศ. ๒๕๖๑ปิยะสกลสกลสัตยาทรรัฐมนตรีว่าการกระทรวงสาธารณสุขวิวรรธน์/จัดทำ๑๕ พฤษภาคม ๒๕๖๑นุสรา/ตรวจ๑๖ พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๐๒ ง/หน้า ๘/๔ พฤษภาคม ๒๕๖๑